Go na le mabaka a a utlwalang a go dumela gore go ise go ye kae, go tla bo go sa tlhole go na le batho ba ba tlhokang magae. Ke eng se se dirang gore re dumele seo? Akanya ka dintlha tseno tse di latelang: Jehofa Modimo o ne a naya batho ba ntlha ba babedi legae le lentle. Modimo o ne a ba baya mo paradaiseng e ba neng ba sa tlhoke sepe fa ba le mo go yone. Fa ba ka bo ba ile ba ikobela kaelo ya Mmopi wa bone, ba ka bo ba ile ba kgona go atolosetsa Paradaise eo mo lefatsheng lotlhe. Bana ba bone ba ka bo ba ile ba itumelela letlotlo la dilo tse dintsi le go nna le magae a mantle. Batho botlhe mo lefatsheng ba ne ba tla ikaega ka lorato le tirisanommogo ya mongwe le mongwe wa bone. Joo, e ne le jone boikaelelo jwa ntlha jwa Modimo. O sa ntse a ikaeletse go bo diragatsa.—Pesalema 37:9-11, 29.